CELEX: 62017TN0461
Language: sk
Date: 2017-07-25 00:00:00
Title: Vec T-461/17: Žaloba podaná 25. júla 2017 – TN/ENISA

16.10.2017   
            
            
               SK
            
            
               Úradný vestník Európskej únie
            
            
               C 347/31
            
         Žaloba podaná 25. júla 2017 – TN/ENISA
   (Vec T-461/17)
   (2017/C 347/40)
   Jazyk konania: angličtina
   
      Účastníci konania
   
   
      Žalobca: TN (v zastúpení: L. Levi a A. Blot, advokáti)
   
      Žalovaná: Európska agentúra pre bezpečnosť sietí a informácií (ENISA)
   
      Návrh
   
   Žalobca navrhuje, aby Všeobecný súd:
   
               —
            
            
               zrušil rozhodnutie ENISA z 25. novembra 2016, v ktorom vzala späť svoju ponuku zamestnania, podľa ktorej mal byť žalobca vymenovaný na pozíciu vedúceho oddelenia služieb pre podniky a vzťahov s akcionármi,
            
         
               —
            
            
               zrušil rozhodnutie ENISA z 20. apríla 2017, ktorým sa zamietla sťažnosť žalobcu,
            
         
               —
            
            
               priznal žalobcovi náhradu hmotnej a nehmotnej škody,
            
         
               —
            
            
               uložil ENISA povinnosť nahradiť trovy konania.
            
         
      Žalobné dôvody a hlavné tvrdenia
   
   Na podporu svojej žaloby sa žalobca opiera o tri žalobné dôvody.
   
               1.
            
            
               Vo svojom prvom žalobnom dôvode tvrdí, že žalovaná porušila zmluvné povinnosti voči žalobcovi.
               
                           —
                        
                        
                           Žalobca uvádza, že ponuka sa nemohla vziať späť, pretože zmluva už bola uzavretá a namieta voči opačným tvrdeniam žalovanej.
                        
                     
         
               2.
            
            
               Vo svojom druhom žalobnom dôvode žalobca vytýka neprimerané zaobchádzanie s jeho osobnými údajmi a porušenie článku 12 Podmienok zamestnávania iných zamestnancov Európskej únie, porušenie zásady starostlivosti a práva na riadnu správu.
            
         
               3.
            
            
               Vo svojom treťom žalobnom dôvode vytýka porušenie práva na vypočutie.
               
                           —
                        
                        
                           Pred prijatím napadnutého rozhodnutia o vzatí ponuky zamestnania späť žalobca nebol vypočutý.